ORATIO. 25 



tione, prodesse conati sunt, tum disciplinarum , tum humanitatis causa, 

 gratias ago quam maximas. Hoc imprimis sciant velim , hanc diligentiam , 

 qua tot tantaque effecerint, Neerlandiae esse gloriae, quam celebrabit ali- 

 quando sera posteritas. 



Tristior de hac cathedra descensurus essem, si oratiouis finis faciendus 

 esset in expositione de auxiliis astronomicis in Academia Lugduno-Batava. 

 Gratissimum tarnen restat officium, quod quidem mihi contingere potest, 

 bonarum artium studiosis, in certamine literario victoribus, praemia tra- 

 dendi, quae ex Regis munificentia et liberalitate iis condonantur. Lex de 

 institutione Academica, ut primum lata est, iubebat quotannis in Academia 

 Lugduno-Batava decem et in Academia Ultraiectina , itemque in Gronin- 

 gana, sex quaestiones proponi, Academiarum et Athenaeorum alumnis 

 commentandas. Auetori responsionis cuiusvis, quam omnium praestantis- 

 simam esse ordines iudicassent, nummus aureus decernebatur ; ipsaque 

 commentatio, sumtibus publicis, typis descripta, in publicum edebatur. 

 Anno millesimo octingentesimo trigesimo sexto perversa parsimonia factum 

 est, ut, singulis annis, uua ex Academiis, sua vice, Septem quaestiones 

 proponeret et commentationes praemio ornatae non amplius pubUcis sumti- 

 bus typis describerentur nee ederentur. Biennio post certamen illud lite- 

 rarium prorsus sublatum est. Ex eo inde tempore Academiarum professores , 

 suis sumptibus, certamen literarium indixerunt, quod tamen clanculum 

 fiebat, ita ut die natali praemia victoribus non distribuerentur. Ante hos 

 sex annos Regi Augustissimo , regia munificentia , restitui placuit certamen 

 illud, quod, haud sine luven tutis studiosae detrimento, erat sublatum. 

 Decrevit enim Rex Augustissimus ut, singulis annis, una ex Academiis 

 in nostra patria certamen literarium indiceret, suisque sumtibus aureos 

 nummos cudendos curavit , quibus ornarentur victores. Insigne illud regiae 

 benevolentiae documentum, iuvenibus bonarum artium studiosis datum, 

 quod grati accepimus , satis laudari non potest, Annopraeterlapso, quum ad 

 Academiam Lugduno-Batavam vices venerant , quaestiones a nobis propositae 

 sunt, ad quas et quo eventu responsum fuerit, demonstrabunt iudicia, 

 quae singuli ordines de commentationibus sibi missis tulerunt, quae iudicia 



4 



